CELEX: C2004/262/56
Language: et
Date: 2004-10-23 00:00:00
Title: Kohtuasi T-254/04: Spyridon de Athanassios Pappas 16. juuni 2004 hagi regioonide komitee vastu

23.10.2004   
            
            
               ET
            
            
               Euroopa Liidu Teataja
            
            
               C 262/29
            
         Spyridon de Athanassios Pappas 16. juuni 2004 hagi regioonide komitee vastu
   (Kohtuasi T-254/04)
   (2004/C 262/56)
   Kohtumenetluse keel: prantsuse
   Spyridon de Athanassios Pappas, elukoht Kraainem (Belgia), esitas 16. juuni 2004 Euroopa Ühenduste Esimese Astme Kohtusse hagi regioonide komitee vastu. Hageja esindaja on Xanthi Gousta.
   Hageja palub esimese astme kohtul:
   
               —
            
            
               tühistada regioonide komitee poolt volitatud võimuorgani 9. märtsi 2004. aasta otsus, mis oli vastuseks hageja 23. detsembri 2003. aasta kaebusele;
            
         
               —
            
            
               tühistada regioonide komitee juhatuse 8. oktoobri 2003. aasta otsus värbamismenetluse 2000/C 28 A/01 tühistamise kohta;
            
         
               —
            
            
               jätta kohtukulud regioonide komitee kanda.
            
         Õiguslikud alused ja peamised argumendid
   Hageja esitas oma kandidatuuri regioonide komitee peasekretäri ametikohale ja hiljem vaidlustas esimese astme kohtus (kohtuasi T-73/01) (1) regioonide komitee otsuse lükata tagasi tema kandidatuur ja nimetada sellele kohale teine kandidaat. 18. septembri 2003. aasta kohtuotsusega (2) esimese astme kohus rahuldas tema esimese hagiavalduse. Kohtuotsuse tulemusena regioonide komitee tühistas 8. oktoobri 2003. aasta otsusega värbamismenetluse ja algatas uue värbamismenetluse samale ametikohale.
   Käesolevas hagiavalduses hageja vaidlustab selle viimase otsuse, samuti otsuse, millega lükati tagasi tema kaebus, mille ta oli esitanud otsuse peale. Ta väidab, et vastavalt EÜ asutamislepingu artiklile 233 oleks kostja pidanud alustama uuesti esimest värbamismenetlust ennistades tema kandidatuuri ja hiljem menetlema konsulteerides ad hoc värbamiskomiteega. Hageja arvates oleks kostja alles pärast neid toiminguid tohtinud kehtiva korra kohaselt tühistada esimese värbamismenetluse.
   
      (1)   EÜT C 161 2.6.2001, lk 23.
   
      (2)  EÜT C 289 29.11.2003, lk 20